laion/Wikipedia-Exotic huggingface dataset:
কাবিলা

নজরুল ইসলাম শামীম (মঞ্চ নাম কাবিলা নামেই অধিক পরিচিত; জন্ম ১ জানুয়ারি ১৯৫৫)[তথ্যসূত্র প্রয়োজন] হচ্ছেন একজন বাংলাদেশী চলচ্চিত্র অভিনেতা। চলচ্চিত্রে কৌতুক এবং খলনায়ক চরিত্রে অভিনয়ের জন্য সমাদৃত। তিনি অন্ধকার (২০০৩) চলচ্চিত্রে জন্য শ্রেষ্ঠ খলচরিত্রে অভিনয়শিল্পী বিভাগে জাতীয় চলচ্চিত্র পুরস্কার অর্জন করেন। কাবিলার একটি অন্যতম পরিচয় তিনি একজন জাতীয় বক্সার, খেলেছেন ব্রাদার্স ইউনিয়ন ক্লাবের হয়ে। ছোটবেলা থেকেই তিনি ফুটবলার হওয়ার স্বপ্ন দেখতেন। আরামবাগ স্পোর্টিং ক্লাবে ফুটবল খেলেছেন একটা সময়। ফুটবলার হিসেবে স্বীকৃতি না পেলেও অভিনয়ে তিনি জাতীয় স্বীকৃতি লাভ করেন। কাবিলা ১৯৮৮ সালে যন্ত্রণা চলচ্চিত্রের মাধ্যমে অভিনয় জীবন শুরু করেন। প্রথম দিকে তিনি নেতিবাচক চরিত্রে অভিনয় করে জনপ্রিয়তা অর্জন করলেও পরবর্তীকালে কৌতুকাভিনেতা হিসেবে আরও বেশি জনপ্রিয় হয়ে উঠেন। তিনি প্রায় সাতশো চলচ্চিত্রে অভিনয় করেছেন। তিনি অন্ধকার (২০০৩) চলচ্চিত্রে জন্য শ্রেষ্ঠ খলচরিত্রে অভিনয়শিল্পী বিভাগে জাতীয় চলচ্চিত্র পুরস্কার অর্জন করেন এবং ২০১৩ সালে ভালোবাসা আজকাল চলচ্চিত্রের জন্য শ্রেষ্ঠ পার্শ্বঅভিনেতা বিভাগে বাচসাস পুরস্কার অর্জন করেন। "Somoy TV | Bangla News | Video | Photo | Live TV | Exclusive"। www.somoynews.tv। ৬ জুন ২০২০ তারিখে মূল থেকে আর্কাইভ করা। সংগ্রহের তারিখ ৬ জুন ২০২০।  "কাবিলা যেন হ্যামিলনের বাঁশিওয়ালা | কালের কণ্ঠ"। Kalerkantho। সংগ্রহের তারিখ ৬ জুন ২০২০।  "গলায় অস্ত্রোপচারের পরও অভিনয় ছাড়েননি কাবিলা"। সংগ্রহের তারিখ ৬ জুন ২০২০।  অজানা প্যারামিটার |1= উপেক্ষা করা হয়েছে (সাহায্য) Rashed Shaon। চার দশকে আমাদের সেরা চলচ্চিত্রগুলো [Our best films of the four-decade]। bdnews24। ২০ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১২।  "অনেকে ভেবেছিলেন আমি মারা যাব -কাবিলা"। DailyInqilabOnline। সংগ্রহের তারিখ ৬ জুন ২০২০।  "কাবিলা যেখানে, দর্শক সেখানে!"। সংগ্রহের তারিখ ৬ জুন ২০২০।  চলচ্চিত্র প্রবেশদ্বার জীবনী প্রবেশদ্বার ইন্টারনেট মুভি ডেটাবেজে কাবিলা (ইংরেজি) বাংলা মুভি ডেটাবেজে কাবিলা
নিল জনসন

নিল ক্লার্কসন জনসন (জন্ম: ২৪ জানুয়ারি, ১৯৭০) সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ১৯৯৮ থেকে ২০০০ মেয়াদে জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেন নিল জনসন। দলে তিনি মূলতঃ অল-রাউন্ডার ছিলেন। ডানহাতে ফাস্ট মিডিয়াম বোলিংয়ের পাশাপাশি মাঝারি সারিতে ব্যাটিংয়ে নেমে আক্রমণাত্মক ভঙ্গীমায় খেলতেন। তবে, একদিনের আন্তর্জাতিকে ব্যাটিং উদ্বোধনে নামতেন। দক্ষিণ আফ্রিকা ও ইংল্যান্ডে প্রথম-শ্রেণীর ক্রিকেট খেলেন। বোল্যান্ড, ইস্টার্ন প্রভিন্স, নাটাল, ওয়েস্টার্ন প্রভিন্স, লিচেস্টারশায়ার ও হ্যাম্পশায়ারের পক্ষে খেলেন। ১৯৯৯ সালের ক্রিকেট বিশ্বকাপে জিম্বাবুয়ে দলের সুপার সিক্স পর্যায়ে উত্তরণের জন্য জনসন বিরাট ভূমিকা রাখেন। প্রতিযোগিতায় তিনি ম্যান অব দ্য ম্যাচের পুরস্কার পেয়েছেন তিনবার। তন্মধ্যে, সেমি-ফাইনালে অংশগ্রহণকারী দক্ষিণ আফ্রিকার বিপক্ষে তার ভূমিকা ছিল প্রশংসনীয়। ব্যাটিং উদ্বোধনে নেমে দলের পক্ষে সর্বোচ্চ ৭৬ রান তোলেন। এরপূর্বে প্রথম বলেই গ্যারি কার্স্টেনকে আউট করেন। জ্যাক ক্যালিসকে শূন্য রানে আউট করাসহ খেলায় তিনি ২৭ রানে ৩ উইকেট দখল করেন। লর্ডসে অস্ট্রেলিয়ার বিপক্ষে ব্যক্তিগত সর্বোচ্চ অপরাজিত ১৩২* সহ ৪৩ রানে ২ উইকেট পান। তা স্বত্ত্বেও তার দল পরাজিত হয়েছিল। ২০০০ সালে ইংল্যান্ড সফরের পর জিম্বাবুয়ে ক্রিকেট ইউনিয়নের সাথে আর্থিক বিষয়ে মতানৈক্য হওয়ায় আন্তর্জাতিক ক্রিকেট অঙ্গন থেকে অবসর নিতে বাধ্য হন। তারপর তিনি দক্ষিণ আফ্রিকা চলে যান। সেখানেই তার শৈশবকাল অতিবাহিত হয়েছিল। "5th Super: Australia v Zimbabwe at Lord's, Jun 9, 1999 | Cricket Scorecard"। ESPNcricinfo। সংগ্রহের তারিখ ২৯ সেপ্টেম্বর ২০১৩।  ইএসপিএনক্রিকইনফোতে নিল জনসন (ইংরেজি) Neil Johnson at Cricket Archive
তেহারী

তেহারি এক প্রকার খাবার বিশেষ। পোলাও'র চাল ও মাংস এর প্রধান উপকরণ। বিরিয়ানি'র সাথে এর মূল পার্থক্য হলো এতে মাংসের টুকরা বেশ ছোট হয়। এক ধরনের তেহারি রান্নায় গোল আলু ব্যবহার করা হয়। তবে এটা বাধ্যতামূলক নয় যে তেহারিতে আলু থাকতেই হবে! । তেহারি বাংলাদেশ, পাকিস্তান এবং উত্তর ভারতে খুবই জনপ্রিয়। মাংস - ১ কি.গ্রা পোলাওয়ের চাল - ১ কি.গ্রা আলু - ১ কি.গ্রা. পেঁয়াজ বাটা - ০.৫ কাপ আদা বাটা - ১.৫ টেবিল চামচ রসুন বাটা - ১.৫ টেবিল চামচ জিরা গুঁড়া - ১ চা-চামচ কাঁচামরিচ - ২ টেবিল চামচ গোল মরিচ - ০.৫ চা-চামচ চিনি - ০.৫ কাপ টকদই - ১.৫ কাপ কিসমিস বা আলুবোখরা - ২ টেবিল চামচ তেল - ২ কাপ জয়িত্রী ফল বাটা - ০.৫ চা-চামচ জায়ফল বাটা - পরিমাণমত বাদাম বাটা - ০.৫ কাপ গুঁড়া মসলা - পরিমাণমত পানি/জল - পরিমাণমত জিরা, ধনে গুঁড়া, গোলমরিচ, এলাচ, দারুচিনি, জায়ফল গুঁড়া করুন। গরম তেলে মাংস আদা বাটা, রসুন বাটা, দই, কাঁচামরিচ, লবণ মিশিয়ে হালকা বাদামী করে ভাজুন এবং মাংস সিদ্ধ হলে মসলা দিয়ে নেড়ে নামান। হাঁড়িতে প্রয়োজনমতো পানি ফুটিয়ে চাল (তুলশীমালা চাল, কালিজিরা চাল, চিনিগুঁড়া চাল ইত্যাদি), দুধ, লবণ দিয়ে নাড়ূন। পোলাও চাল হয়ে আসার আগে ৬-৭ টুকরো কাঁচামরিচ দিন। অল্প আঁচে রেখে রান্না মাংস ছড়িয়ে দিন এবং মাংসগুলো পোলাও চালের সঙ্গে ভালোভাবে মিশিয়ে নিন। হয়ে এলে নামিয়ে পরিবেশন করুন জায়ফল, জয়ত্রি, এলাচ, দারচিনি, গোলমরিচ হালকা ভেজে গুঁড়ো করে রাখতে হবে। মাংস, আদা, রসুন, পেঁয়াজের রস, লবণ, দই ও কাঁচা মরিচ দিয়ে ১০ মিনিট ম্যারিনেট করে রাখতে হবে। পাত্রে আধা কাপ তেল দিয়ে মাখানো মাংস মাঝারি আঁচে রান্না করতে হবে। মাংস পানিতেই সেদ্ধ হবে। যদি প্রয়োজন হয় তবে পানি দিতে হবে। পানি শুকিয়ে তেলের ওপর উঠলে গুঁড়া মসলা দিয়ে নেড়ে নামিয়ে ঢেকে রাখতে হবে। হাঁড়িতে চালের দেড় গুণ পানি ফুটিয়ে এলাচ, দারচিনি বাটা আধা কাপ তেল, লবণ মাংসের কিউব ও ১০ মিনিট আগে ভেজানো চাল দিয়ে নেড়ে দিতে হবে। পানি ও চাল সমান হলে অল্প আঁচে দমে বসিয়ে কাঁচা মরিচ দিতে হবে। ১০ মিনিট পর রান্না করা মাংস পোলাওর ওপর দিয়ে কাঠের চামচ দিয়ে ভালোভাবে মিশিয়ে ওপরে কেওড়াজল ছিটিয়ে দিতে হবে। ১৫ মিনিট দমে রেখে নামিয়ে পরিবেশন করতে হবে। কাচ্চি বিরিয়ানি আখনী পোলাও হায়দ্রাবাদি বিরিয়ানি "আলুর তেহারি"। My Tamarind Kitchen - Pakistani recipes and the nostalgic flavour of Pakistani cuisine (ইংরেজি ভাষায়)। ২০১৩-০৪-০৩। ২০২০-০৫-১০ তারিখে মূল থেকে আর্কাইভ করা। সংগ্রহের তারিখ ২০২০-০৫-১৩।
অসীমা চট্টোপাধ্যায়

অসীমা চট্টোপাধ্যায় (২৩ সেপ্টেম্বর, ১৯১৭ – ২২ নভেম্বর, ২০০৬) একজন ভারতীয় জৈব রসায়নবিদ ও উদ্ভিদ রসায়নবিদ ছিলেন। তিনি ভিঙ্কা অ্যালকালয়েডের (নয়নতারা থেকে প্রাপ্ত উপক্ষার) গবেষণা করেন এবং ম্যালেরিয়া ও মৃগীরোগের ঔষধ প্রস্তুত করেন। অসীমা চট্টোপাধ্যায় (বিবাহ-পূর্ববর্তী উপাধি মুখোপাধ্যায়) ১৯১৭ খ্রিষ্টাব্দের ২৩শে সেপ্টেম্বর ব্রিটিশ ভারতের কলকাতা শহরে জন্মগ্রহণ করেন। শৈশব হতেই মেধাবী অসীমা স্কুলজীবনের পরে ১৯৩৬ খ্রিষ্টাব্দে স্কটিশ চার্চ কলেজ থেকে রসায়নবিদ্যায় স্নাতক হন। ১৯৩৮ খ্রিষ্টাব্দে তিনি কলকাতা বিশ্ববিদ্যালয় থেকে জৈব রসায়নবিদ্যায় স্নাতকোত্তর ডিগ্রী লাভ করেন। এরপর তিনি এই বিশ্ববিদ্যালয় থেকেই উদ্ভিদ রসায়ন এবং কৃত্রিম জৈব রসায়নের ওপর ডক্টরেট ডিগ্রী লাভ করেন। এছাড়া উইসকনসিন-ম্যাডিসন বিশ্ববিদ্যালয় ও ক্যালটেক ইত্যাদি আন্তর্জাতিক মানের প্রতিষ্ঠানেও তিনি গবেষণার সুযোগ পান। অসীমা চট্টোপাধ্যায় ১৯৪০ খ্রিষ্টাব্দে কলকাতা শহরের লেডি ব্র্যাবোর্ন কলেজে রসায়ন বিভাগের প্রধান হিসেবে যোগদান করেন। ১৯৪৪ খ্রিষ্টাব্দে তিনি প্রথম নারী ছিলেন যাকে কোন ভারতীয় বিশ্ববিদ্যালয় ডক্টরেট অব সায়েন্স উপাধি প্রদান করেন। ১৯৪৫ খ্রিস্টাব্দে খ্যাতনামা অধ্যাপক ও মৃত্তিকা বিজ্ঞানী বরদানন্দ চট্টোপাধ্যায়কে বিবাহ করেন। ১৯৫৪ খ্রিষ্টাব্দে তিনি রাজাবাজার অঞ্চলে অবস্থিত ইউনিভার্সিটি কলেজ অব সায়েন্স প্রতিষ্ঠানের রসায়ন বিভাগের সহ-অধ্যাপক হিসেবে যোগদান করেন। ১৯৬২ খ্রিষ্টাব্দে তিনি কলকাতা বিশ্ববিদ্যালয়ে রসায়ন বিভাগের ঐতিহ্যশালী খয়রা অধ্যাপক হিসেবে যোগদান করেন এবং এই পদে তিনি ১৯৮২ খ্রিষ্টাব্দ পর্যন্ত থাকেন। ১৯৬০ খ্রিষ্টাব্দে অসীমা চট্টোপাধ্যায় ভারতীয় জাতীয় বিজ্ঞান একাডেমির ফেলো হিসেবে নির্বাচিত হন। ১৯৬১ খ্রিষ্টাব্দে তিনি প্রথম মহিলা হিসেবে রসায়ন বিজ্ঞানে শান্তি স্বরূপ ভটনাগর পুরস্কার লাভ করেন। ১৯৭৫ খ্রিষ্টাব্দে তাকে পদ্মভূষণ প্রদান করা হয়। এই বছরেই তিনি প্রথম মহিলা বিজ্ঞানী হিসেবে ভারতীয় বিজ্ঞান কংগ্রেসের সাধারণ সভাপতি হিসেবে নির্বাচিত হন। ১৯৮২ খ্রিষ্টাব্দের ফেব্রুয়ারি হতে ১৯৯০ খ্রিষ্টাব্দের মে পর্যন্ত তিনি রাজ্যসভার সদস্য হিসেবে মনোনীত হয়ে দায়িত্ব পালন করেন। ২০১৭ খ্রিস্টাব্দের ২৩শে সেপ্টেম্বর তার জন্মশতবর্ষে গুগল এক ডুডলের মাধ্যমে তাঁকে শ্রদ্ধা জানায়। The Shaping of Indian Science. p. 1036. Indian Science Congress Association, Presidential Addresses By Indian Science Congress Association. Published by Orient Blackswan, 2003. আইএসবিএন ৯৭৮-৮১-৭৩৭১-৪৩৩-৭ Mention of the maiden name Some Alumni of Scottish Church College in 175th Year Commemoration Volume Scottish Church College, 2008, p. 584 "Chemistry alumni of Scottish Church College"। ৬ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৫।  "জন্ম শতবর্ষে গুগল ডুডলে বিজ্ঞানী অসীমা চট্টোপাধ্যায়"। সংগ্রহের তারিখ ২০২১-০৭-২৪।
নারীবাদের প্রথম তরঙ্গ

নারীবাদের প্রথম তরঙ্গ বলতে ঊনবিংশ শতক ও বিংশ শতকের প্রথম ভাগে বিশ্বব্যাপী (মূলত পাশ্চাত্য) নারীবাদী কর্মকাণ্ডকে বোঝায়, যা নারীর সমানাধিকারের জন্য বিভিন্ন আইনি দাবি উত্থাপন করেছিল। প্রধানত নারীর ভোটাধিকার-ই ছিল এই পর্যায়ের আন্দোলনের উপজীব্য বিষয়। যুক্তরাজ্য, কানাডা, নেদারল্যান্ডস এবং যুক্তরাষ্ট্রে প্রথম ঢেউয়ের বিস্তার ছিল সর্বাধিক। প্রথম তরঙ্গ কথাটি প্রথম ইংরেজি ভাষায় ব্যবহার করেন মার্শা লিয়র। ১৯৮৬ এর মার্চ মাসে দ্য নিউ ইয়র্ক টাইমস ম্যাগাজিন-এ লিখিত একটি নিবন্ধে তিনি একত্রে নারীবাদের প্রথম ও দ্বিতীয় তরঙ্গের কথা উল্লেখ করেন। দ্বিতীয় তরঙ্গের সময় নারীবাদী আন্দোলনকারীরা দে ফ্যাক্টো (আইন-বহির্ভূত অথচ বৈষম্যকারী ) অসমতাগুলির বিরুদ্ধে সংগ্রাম চালিয়েছিলেন আর সেই সূত্রে পূর্বসূরীদের থেকে নিজেদের স্বতন্ত্রভাবে দেখতেন। নারীবাদী আন্দোলনের প্রারম্ভিক অবস্থা সরাসরি দাসপ্রথা বিলোপ আন্দোলনের সাথে সম্পর্কযুক্ত ছিল এবং ফলস্বরূপ অনেক বিখ্যাত নারীবাদী এবং আন্দোলনকারীরা তাদের কণ্ঠস্বর শুনতে শুরু করেছিলেন। এই প্রথম দিকের কিছু কর্মীদের মধ্যে রয়েছে, সোজার্নার ট্রুথ, এলিজাবেথ ব্ল্যাকওয়েল, জেন অ্যাডামস, এবং ডোরোথি ডে। নারীবাদের প্রথম তরঙ্গ প্রধানত মধ্যবিত্ত শ্বেতাঙ্গ নারীদের দ্বারা পরিচালিত হয়েছিল এবং নারীবাদের দ্বিতীয় তরঙ্গের আগ পর্যন্ত বর্ণের নারীরা একটি কণ্ঠস্বর গড়ে তুলতে শুরু করেছিল।[10] নারীবাদ শব্দটি সেই সময়ে একটি রাজনৈতিক চিত্রিত আদর্শের মতো তৈরি হয়েছিল। সমতাভিত্তিক অবস্থার ভিত্তিতে গণতন্ত্রের সংস্কার ও সংশোধন সম্পর্কে বক্তৃতার মাধ্যমে নারীবাদের উদ্ভব ঘটে Early Feminism was directly correlated with the ]]s and as a result many famous feminists and activists began to have their voices heard. Some of these early activists include, Sojourner Truth, Elizabeth Blackwell, Jane Addams, and Dorothy Day. The first wave of feminism was primarily led by white women in the middle class, and it was not until the second wave of feminism that women of color began developing a voice. The term Feminism was created like a political illustrated ideology at that period. Feminism emerged by the speech about the reform and correction of democracy based on equalitarian conditions. Henry, Astrid (২০০৪)। Not My Mother's Sister: Generational Conflict and Third-Wave Feminism। Indiana University Press। পৃষ্ঠা 58। আইএসবিএন 9780253111227।  "Feminist History"। Feminists for Life। ১৯ জুলাই ২০১৩। সংগ্রহের তারিখ ২০১৭-০২-০৪।  "Four Waves of Feminism"। Pacific University। ২০১৫-১০-২৫। সংগ্রহের তারিখ ২০১৭-০২-০৪।  Offen, Karen (১৯৮৮)। "Defining Feminism: A Comparative Historical Approach"। Signs। 14 (1): 119–157। এসটুসিআইডি 144146547। ডিওআই:10.1086/494494।  নারীবাদ নারীবাদের ইতিহাস
প্রতিরক্ষা গবেষণা ও উন্নয়ন সংস্থা

প্রতিরক্ষা গবেষণা ও উন্নয়ন সংগঠন (ইংরেজি: Defence Research and Development Organisation , হিন্দি: रक्षा अनुसंधान एवं विकास संघठन) বা ডিআরডিও এশিয়ার বৃহত্তম প্রতিরক্ষা কন্ট্র্যাক্টরগুলির অন্যতম এবং একটি অন্যতম প্রধান বিমানপ্রস্তুতকারক সংস্থা। ভারতের নয়াদিল্লিতে এই সংস্থার সদর কার্যালয় অবস্থিত। ১৯৫৮ সালে প্রযুক্তি উন্নয়ন প্রতিষ্ঠান (টেকনিক্যাল ডেভেলপমেন্ট এস্ট্যাবলিশমেন্ট) ও প্রযুক্তি উন্নয়ন ও উৎপাদন অধিকরণের (ডাইরেক্টরয়েট অফ টেকলিক্যাল ডেভেলপমেন্ট অ্যান্ড প্রোডাকশন সঙ্গে প্রতিরক্ষা বিজ্ঞান সংগঠনের (ডিফেন্স সায়েন্স অর্গ্যানাইজেশন) সংযুক্তির মাধ্যমে এই সংস্থা প্রতিষ্ঠিত হয়। ৫১টি ল্যাবরেটরির মাধ্যমে ডিআরডিও-র নেটওয়ার্ক প্রসারিত। এই ল্যাবরেটরিগুলির দ্বারা সংস্থা বিভিন্ন ক্ষেত্র যেমন এয়ারোনটিক, অস্ত্রশস্ত্র, ইলেকট্রনিক ও কম্পিউটার সায়েন্স, মানবসম্পদ উন্নয়ন, জীবন বিজ্ঞান, সামগ্রী, মিশাইল, যুদ্ধযান উন্নয়ন ও নৌগবেষণা ও উন্নয়নের ক্ষেত্রে প্রতিরক্ষা প্রযুক্তিকে উন্নততর করে তোলার কাজে রত। এই সংস্থায় ৫০০০ জনেরও বেশি বৈজ্ঞানিক ও প্রায় ২৫,০০০ বিজ্ঞান, প্রযুক্তিগত ও সহায়তাকারী কর্মচারী নিযুক্ত। আকাশ = একটি মাঝারি পাল্লার মোবাইল সারফেস টু এয়ার মিসাইল প্রতিরক্ষা ব্যবস্থা । "India's Defence Budget 2011-12"। indiastrategic.in। ৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৫।  "Dr. G. Satheesh Reddy appointed DRDO chief"। The Hindu। সংগ্রহের তারিখ ২ জুলাই ২০১৫।  http://pib.nic.in/newsite/PrintRelease.aspx?relid=122298 The Official Website of DRDO Defence Scientific Information and Documentation Centre (DESIDOC) DRDO's Electronics and Radar Development Laboratory Bharat Electronics Ltd. website. The website is yet to be updated with several products introduced over the past few years. Astra Microwave Ltd. subsystem provider for radars Astra Microwave bags defence order Real Time Tech solutions Ltd., an Indian system design and integration firm with several radar related projects completed Electronics Corporation Limited of India's Strategic Electronics Division DRDO: Media's whipping boy, DRDO: A stellar success, What's behind the DRDO bashing PDF on DRDOs varied projects ওয়েব্যাক মেশিনে আর্কাইভকৃত ২৫ অক্টোবর ২০২০ তারিখে Army Chief compliments DRDO for positive achievements The anti-tank missile, Nag, has been accepted by the Army ওয়েব্যাক মেশিনে আর্কাইভকৃত ৯ আগস্ট ২০১০ তারিখে Bharat Rakshak on the Nag ATGM Akash, Nag ready for user trials India, Russia to develop air-launched BrahMos IAF making alterations in Sukhoi aircraft to carry Brahmos ওয়েব্যাক মেশিনে আর্কাইভকৃত ১৪ মে ২০০৬ তারিখে India's missile programme is spurring industries' – Dr V. K. Saraswat, Director, Research Centre Imarat DRDO plan to export missiles ওয়েব্যাক মেশিনে আর্কাইভকৃত ১৪ জুলাই ২০১১ তারিখে DRDO on track for interceptor missile system: Saraswat Array of missiles on the anvil ওয়েব্যাক মেশিনে আর্কাইভকৃত ১০ ফেব্রুয়ারি ২০০৯ তারিখে India developing new missiles; Excellent details on the ABM project ওয়েব্যাক মেশিনে আর্কাইভকৃত ৫ ডিসেম্বর ২০০৬ তারিখে DRDO develops tiny spy gadget India's Defense Research and Development - Part 1 India's Defense Research and Development - Part 2
বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয়

বাংলাদেশ সেনাবাহিনী প্রকৌশল ও প্রযুক্তি বিশ্ববিদ্যালয় (সংক্ষেপে: বাউয়েট ) বাংলাদেশ সেনাবাহিনী কর্তৃক পরিচালিত একটি বিশ্ববিদ্যালয়। এটি নাটোরের কাদিরাবাদ সেনানিবাসে অবস্থিত। বিশ্ববিদ্যালয়টি নাটোর শহরের নিচাবাজার থেকে আনুমানিক ১৬-১৭ কিলোমিটার দক্ষিণে দয়ারামপুর নামক স্থানে কাদিরাবাদ সেনানিবাসে অবস্থিত। সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. কোর্স চালু রয়েছে: ইলেকট্রিক্যাল ও ইলেকট্রনিক প্রকৌশল অনুষদ কম্পিউটার বিজ্ঞান ও প্রকৌশল বিভাগ ইলেকট্রিক্যাল ও ইলেকট্রনিক প্রকৌশল বিভাগ তথ্য ও যোগাযোগ প্রকৌশল বিভাগ ইলেক্ট্রনিক ও টেলিযোগাযোগ প্রকৌশল বিভাগ (প্রস্তাবিত) পুর ও পরিবেশ প্রকৌশল অনুষদ পুরকৌশল বিভাগ স্থাপত্য বিভাগ (প্রস্তাবিত) মেকানিক্যাল এবং উত্পাদনের প্রকৌশল অনুষদ মেকানিক্যাল প্রকৌশল বিভাগ পোশাক প্রস্তুতকরণ প্রকৌশল বিভাগ (প্রস্তাবিত) ব্যবসায় শিক্ষা অনুষদ ব্যবসায় প্রশাসন বিভাগ বিজ্ঞান ও মানবিক অনুষদ ইংরেজি বিভাগ আইন বিভাগ অর্থনীতি বিভাগ (প্রস্তাবিত) "BAUET vice chancellor"। ২০ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৫।  "বিশ্ববিদ্যালয়ের ওয়েবসাইট"। ২০ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৫।  "BAUET departments"। ২০ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ মার্চ ২০১৫।  দাপ্তরিক ওয়েবসাইট
নারীবাদের দ্বিতীয় তরঙ্গ

নারীবাদের দ্বিতীয় তরঙ্গ হল নারীবাদী কার্যকলাপের সংগঠিত দ্বিতীয় পর্যায়, যা ১৯৬০ এর দশকের প্রথম ভাগে যুক্তরাষ্ট্রে আরম্ভ হয়ে ক্রমশ অবশিষ্ট পাশ্চাত্য বিশ্ব এবং বহির্বিশ্বেও ছড়িয়ে পড়ে।যুক্তরাষ্ট্রে এর প্রভাব ছিল ১৯৮০ এর দশকের প্রথম ভাগ পর্যন্ত। পরিণতির সময়ে এটি বিশ্বের একাধিক স্থানে প্রভাব বিস্তার করেছিল, যেমন ইউরোপ এবং তুরস্ক ও ইস্রায়েল প্রভৃতি এশীয় ভূখণ্ড। ইস্রায়েলে এই আন্দোলন শুরু হয় ১৯৮০ এর দশকে, আর অন্যান্য দেশেও ভিন্ন ভিন্ন সময়ে এর সূচনা হয়। নারীবাদের প্রথম তরঙ্গ নারীর ভোটাধিকার এবং লিঙ্গ সাম্য প্রতিষ্ঠার অন্যান্য আইনি বাধা দূর করার জন্য সক্রিয় ছিল। দ্বিতীয় তরঙ্গ এই কর্মকাণ্ডের পরিধি বিস্তার করে আরও অনেকগুলো বিষয় এর আওতায় নিয়ে আসে, যেমন: যৌনতা, পরিবার, কর্মক্ষেত্র, প্রজননগত অধিকার, দে ফ্যাক্টো অসাম্য এবং আনুষ্ঠানিক আইনি অসাম্য। মূলধারার নারীরা যখন প্রধানত দ্বিতীয় তরঙ্গের সক্রিয়তার ফলে বিভিন্ন পেশায়, সেনাবাহিনীতে, গণমাধ্যমে এবং ক্রীড়াজগতে কাজের সুযোগ পাচ্ছিলেন, তখন দ্বিতীয় তরঙ্গের নারীবাদীরা পারিবারিক হিংসা, বৈবাহিক ধর্ষণ, ধর্ষণ সংক্রান্ত সমস্যার আইনি স্বীকৃতি, নানাভাবে বৈষম্যের শিকার হওয়া নারীদের পুনর্বাসনের ব্যবস্থা এবং বিবাহ-বিচ্ছেদ ও তৎসংক্রান্ত আইনের সংশোধনের দিকেও দৃষ্টি আকর্ষণ করেন। এই পর্যায়ের আন্দোলনের প্রধান কর্মসূচী ছিল যুক্তরাষ্ট্রের সংবিধানে সমানাধিকার সংশোধনী ("ইকুয়াল রাইটস অ্যামেন্ডমেন্ট" তথা ইআইএ) বিল পাশের প্রচেষ্টা। এই প্রচেষ্টা ফিলিস শ্ল্যাফলির নেতৃত্বাধীন নারীবাদ-বিরোধীদের হস্তক্ষেপে ব্যর্থ হয়। অনেক ঐতিহাসিক মনে করেন ১৯৮০ এর দশকের নারীবাদী যৌনতা বিতর্ক যুক্তরাষ্ট্রে নারীবাদের দ্বিতীয় তরঙ্গের সমাপ্তি সূচিত করে। যৌনতা এবং পর্নোগ্রাফি সংক্রান্ত এই দীর্ঘস্থায়ী বিতর্কের ফলেই ১৯৯০ এর দশকের গোড়ায় নারীবাদের তৃতীয় তরঙ্গের আরম্ভ হয়। Sarah Gamble, ed. The Routledge companion to feminism and postfeminism (2001) p. 25 Badran, Margot, Feminism in Islam: Secular and Religious Convergences (Oxford, Eng.: Oneworld, 2009) p. 227 Freedman, Marcia, Theorizing Israeli Feminism, 1970–2000, in Misra, Kalpana, & Melanie S. Rich, Jewish Feminism in Israel: Some Contemporary Perspectives (Hanover, N.H.: Univ. Press of New England (Brandeis Univ. Press) 2003) pp. 9–10 "women's movement (political and social movement) - Britannica Online Encyclopedia"। Britannica.com। সংগ্রহের তারিখ ২০১২-০৭-২০।  Duggan, Lisa; Hunter, Nan D. (১৯৯৫)। Sex wars: sexual dissent and political culture। New York: Routledge। আইএসবিএন 0-415-91036-6। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Hansen, Karen Tranberg; Philipson, Ilene J. (১৯৯০)। Women, class, and the feminist imagination: a socialist-feminist reader। Philadelphia: Temple University Press। আইএসবিএন 0-87722-630-X।  Gerhard, Jane F. (২০০১)। Desiring revolution: second-wave feminism and the rewriting of American sexual thought, 1920 to 1982। New York: Columbia University Press। আইএসবিএন 0-231-11204-1।  Leidholdt, Dorchen; Raymond, Janice G (১৯৯০)। The Sexual liberals and the attack on feminism। New York: Pergamon Press। আইএসবিএন 0-08-037457-3।  Vance, Carole S। Pleasure and Danger: Exploring Female Sexuality। Thorsons Publishers। আইএসবিএন 0-04-440593-6।  নারীবাদ নারীবাদের ইতিহাস
টেসি থমাস

টেসি থমাস (মালয়ালম: ടെസ്സി തോമസ്) (জন্ম: এপ্রিল, ১৯৬৩) প্রথম মহিলা বিজ্ঞানী যিনি ভারতে ক্ষেপণাস্ত্র প্রকল্পের প্রধান হিসেবে দায়িত্ব পালন করেন। তিনি রক্ষা অনুসন্ধান এবং বিকাশ সংগঠনে অগ্নি-৪ ও অগ্নি-৫ ক্ষেপণাস্ত্র প্রকল্পে অধিকর্তা হিসেবে দায়িত্ব পালন করেছেন। টেসি থমাস ১৯৬৩ খ্রিষ্টাব্দের এপ্রিল মাসে ভারতের কেরালা রাজ্যের আলাপ্পুঝা শহরে জন্মগ্রহণ করেন। তার পিতা একজন ক্ষুদ্র ব্যবসায়ী ছিলেন। মাদার টেরেসার নামে তার নাম টেসি রাখা হয়। টেসি ত্রিশূর শহরে অবস্থিত গভর্ণমেন্ট ইঞ্জিনিয়ারিং কলেজ থেকে প্রকৌশলবিদ্যায় স্নাতক হন। এরপর তিনি পুণে শহরে অবস্থিত ইনস্টিটিউট অব আর্মামেন্ট টেকনোলজি থেকে ক্ষেপণাস্ত্র বিজ্ঞানে স্নাতকোত্তর ডিগ্রী লাভ করেন। টেসি অগ্নি-৩ ক্ষেপণাস্ত্র প্রকল্পের সহ-অধিকর্তা ও অগ্নি-৪ ক্ষেপণাস্ত্র প্রকল্পের অধিকর্তা ছিলেন। ২০০৯ খ্রিষ্টাব্দে তাকে অগ্নি-৫ ক্ষেপণাস্ত্র প্রকল্পের অধিকর্তার দায়িত্ব প্রদান করা হয়। ২০১২ খ্রিষ্টাব্দে ক্ষেপণাস্ত্র প্রযুক্তিতে ভারতকে আত্ম-নির্ভরশীল করার ব্যাপারে উল্লেখযোগ্য অবদান রাখার জন্য তাকে লাল বাহাদুর শাস্ত্রী জাতীয় পুরস্কার প্রদান করা হয়। "Profile of Dr.Tessy Thomas"। ২২ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৫।  Fire in the Belly, With eggs: India's Missile woman: Tessy Thomas; 28 April 2012 Bagla, Pallav। "The 'missile woman' behind India's new ICBM"। BBC Online। সংগ্রহের তারিখ ২১ এপ্রিল ২০১২।  "Meet India's "Missile Woman"." (পিডিএফ)। IWSA Newsletter। 34 (3)। সেপ্টেম্বর ২০০৮। ১৭ সেপ্টেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৯ এপ্রিল ২০১২।  Smt. Tessy Thomas is first woman scientist to head missile project ওয়েব্যাক মেশিনে আর্কাইভকৃত ২২ এপ্রিল ২০১২ তারিখে . "'Agni Putri' Tessy Thomas breaks glass ceiling"। ২০১২-০৪-১৯ তারিখে মূল থেকে আর্কাইভ করা। সংগ্রহের তারিখ ২০১৫-০৩-০৮।  Tessy Thomas is Agni V project head Agni-V successfully test-fired "Scientist honoured for work on Agni missile tech"। সংগ্রহের তারিখ ২ অক্টোবর ২০১২।  "'Missile woman' Tessy Thomas conferred Shastri award"। অক্টোবর ২, ২০১২। সংগ্রহের তারিখ ২ অক্টোবর ২০১২।
বোরহানী

বোরহানী মূলত টক দই দিয়ে তৈরী, হজমে সাহায্যকারী পানীয় বিশেষ। বোরহানী ঢাকা এবং চট্টগ্রামে সব বিয়ের আয়োজনে পরিবেশন করা হয়। তবে বিয়ে ছাড়াও বিভিন্ন সামাজিক অনুষ্ঠান ও রোযায় ইফতারিতে এটি পরিবেশন করা হয়। এটি সাধারণত বিরিয়ানি এবং পোলাওর মতো ভারী খাবারের পর হজমে সহায়তার জন্য পান করা হয়। এতে উপস্থিত প্রোবায়োটিক অণুজীব স্বাস্থ্যের জন্য বিশেষভাবে উপকারী বলে মনে করা হয়। পানীয়টির নামকরণের উৎস অজানা। তবে শব্দটি সম্ভবত আরবি শব্দ, বুরহান (আরবি: برهان) থেকে এসেছে, যার অর্থ "প্রমাণ"। মিষ্টি দই - ১ কাপ টক দই - ১ কেজি কাঁচা মরিচ কাটা - ১ চা চামচ পুদিনা পাতা বাটা - ১ চা চামচ ধনে পাতা বাটা - ১/২ চা চামচ সরিষা বাটা - ২ চা চামচ বিট লবণ - ১ চা চামচ পানি পরিমাণমতো চিনি - ১ টেবিল চামচ লবণ - ১ চা চামচ সাদা গোলমরিচের গুঁড়া - ১ চা চামচ কাঁচা মরিচ, পুদিনা পাতা, ধনে পাতা, একসাথে বেটে, বিট লবণ পাটায় গুঁড়া করে মিহি করে, সমস্ত উপকরণ একসাথে অল্প পানি দিয়ে গুলে দইয়ের মধ্য দেয়া হয়। তারপর মিষ্টি দই, টক দই সহ সমস্ত উপকরণ ডিমের নাড়ুনী দিয়ে ১০ মিনিট নাড়া হয় কিংবা ব্লেন্ডারে মিশ্রিত করা হয়। তারপর ছাঁকনি বা কাপড় দিয়ে ছেকে বরফ কুচি দিয়ে পরিবেশন করা হয়। মাঠা লাবাং লাচ্ছি "10 Dishes From South Asia That You Must Try at Least Once"। India.com (ইংরেজি ভাষায়)। ২০১৫-০৬-০৬। সংগ্রহের তারিখ ২০১৯-০২-২০।  "Mint and herbs help bring solvency"। The Daily Star (ইংরেজি ভাষায়)। ২০১৭-০৫-১৬। সংগ্রহের তারিখ ২০১৯-০২-১৯।  "BPM - উপকারী অণুজীব: বোরহানির প্রোবায়োটিক"। sites.google.com। সংগ্রহের তারিখ ২০২২-১২-১৬।  Hossain, Tanim Jabid; Mozumder, Halima Akter; Ali, Ferdausi; Akther, Khadiza (২০২২-১২-১৪)। "Inhibition of Pathogenic Microbes by the Lactic Acid Bacteria Limosilactobacillus fermentum Strain LAB-1 and Levilactobacillus brevis Strain LAB-5 Isolated from the Dairy Beverage Borhani"। Current Research in Nutrition and Food Science Journal (ইংরেজি ভাষায়)। 10 (3)।